Vilniaus aukštoji partinė mokykla

Vilniaus aukštoji partinė mokykla – Lietuvos SSR aukštoji mokykla, veikusi 1945–1990 m. SSKP aukštųjų partinių mokyklų sistemoje.

Istorija 

1945 m. buvo įkurta Respublikinė partinė mokykla. Veikė prie LKP CK. 1945–1946 m. mokykla buvo vienmetė, 1946–1954 m. – dvimetė, o 1954–1956 m. – trimetė. 1956 m. TSKP CK nutarimu pertvarkyta į keturmetę Vilniaus aukštąją partinę mokyklą. 1990 m. birželio 30 d. mokykla buvo uždaryta, o jai priklausę pastatai perduoti Vilniaus pedagoginiam institutui.

Veikla 

Mokyta rusų kalba. Ruošė specialistus Latvijai, Lietuvai ir Rusijos Kaliningrado sričiai, tačiau Partinėje mokykloje mokėsi atvykėliai ir iš Baltarusijos, Uzbekistano, Kazachstano. Čia buvo ugdomi kadrai partinėms bei valstybinėms struktūroms, visuomeninėms organizacijoms: profsąjungų pirmininkus, komjaunimo sekretorius, partinių organizacijų sekretorius, partinių komitetų instruktorius.

Mokykla išsiskyrė iš kitų aukštųjų mokyklų tuo, kad čia įstoti ar dirbti galėjo ne bet kas – pagrindiniai darbuotojai, dėstytojai ir studentai turėjo būti partijos nariai, turintys savo rajono partijos komiteto rekomendaciją ir siuntimą. Į dvimetę partinę mokyklą patekdavo žmonės, jau dirbę partinį darbą, siekiantys pasitobulinti, kopti karjeros laiptais, į keturmetę – žmonės su viduriniu išsilavinimu, dažniausiai su specialiu viduriniu, baigę technikumus. Studentams buvo suteikiama gera stipendija, bendrabutis.

Mokymo programa 

Dėstomieji dalykai: TSKP istorija, marksistinė filosofija, mokslinis ateizmas, politinė ekonomija, mokslinis komunizmas, komunistinio darbininkų judėjimo istorija, SSRS istorija, tarptautiniai santykiai ir užsienio politika. Dar buvo dėstoma literatūra ir menas, tarybinė teisė, politinis-ekonominis pasaulio žemėlapis, planavimas, pramonės ir statybos ekonomika, žemės ūkio ekonominė organizacija, socialinių procesų valdymas, statistika, socialinės ekonomikos valdymas, finansai ir kreditas, mokslo technikos progresas pramonėje ir statyboje, buvo rašomas kursinis darbas. Buvo laikomi trys valstybiniai egzaminai – politinė ekonomija, filosofija, mokslinis komunizmas. Fakultatyvai: aukštoji matematika, kalbos kultūra ir oratorinis menas, užsienio kalbos (prancūzų, anglų, vokiečių).

Pagal 1996 m. gruodžio 23 d. Lietuvos Respublikos Seimo priimtą įstatymą aukštųjų partinių mokyklų diplomai Lietuvoje nepripažįstami ir jie negali būti liudijančiais apie asmens aukštąjį išsilavinimą.

Direktoriai 

 Antanas Skardis – 1945–1953 m.
 Konstantinas Tiškevičius – 1953–1983 m.
 Sigizmundas Šimkus – 1983–1990 m.
 Valentinas Lazutka – 1990 m.

Žymūs dėstytojai 

 Solomonas Atamukas
 Antanas Gaidys
 Algimantas Grabauskas
 Dalia Grybauskaitė
 Eduardas Enrikas Jančauskas
 Česlovas Juršėnas
 Vytautas Kojala
 Ivanas Kučerovas
 Jonas Macevičius
 Jonas Mačiulis
 Jokūbas Minkevičius
 Zenonas Vaigauskas

Žymūs absolventai 

 Birutė Abdulskaitė
 Stanislav Akanovič
 Joana Aleksiukienė
 Vytautas Astrauskas
 Zenonas Baltušnikas
 Vytautas Bendikas
 Vytautas Bieliauskas
 Jonas Blaževičius
 Tamara Božok
 Algimantas Brazaitis
 Jonas Budrevičius
 Vytas Bujanauskas
 Aleksandras Česnavičius
 Alfonsas Dagelis
 Leokadija Diržinskaitė-Piliušenko
 Edvardas Dombrovickas
 Vytautas Sigitas Draugelis
 Stasys Filipavičius
 Vytautas Rapolas Gritėnas
 Petras Griškevičius
 Jonas Gureckas
 Algirdas Jokūbaitis
 Gintautas Petras Judickas
 Romualdas Juodeika
 Jonas Juozapaitis
 Algimantas Kaminskas
 Laima Katelevskienė
 Klemensas Kazlauskas
 Vygaudas Keraitis
 Gediminas Kirkilas
 Feodoras Konošenko
 Stanislovas Kriaučiūnas
 Valerijonas Kubilius
 Juozas Kurtinaitis
 Marija Kutraitė
 Jonas Algirdas Kvedaras
 Aldona Kvintufelienė
 Bronius Lazdynas
 Feliksas Marcinkas
 Alfonsas Romas Maršalka
 Antanas Mikelis
 Algirdas Mikoliūnas
 Jonas Mitalas
 Arvydas Morkūnas
 Viktoras Muntianas
 Algirdas Naraškevičius
 Gediminas Paviržis
 Juozas Petkevičius
 Kazys Petkevičius
 Kazimieras Petrauskas
 Milda Petrauskienė
 Julijonas Petronis
 Pranas Petrošius
 Giedrius Petružis
 Ignas Pikturna
 Romas Pivoras
 Stanislovas Pleskus
 Valerijus Ponomariovas
 Bronislavas Rimkus
 Algimantas Mykolas Stankevičius
 Ona Šaulinskienė
 Bronius Šimkus
 Edmundas Šimkus ‎
 Juozas Šlepetis
 Vladislavas Švedas
 Mykolas Švėgžda
 Alfonsas Švirinas
 Hiršas Ušpolis
 Bronius Vaitkevičius
 Antanas Vanagas
 Henrikas Vencevičius
 Algirdas Venckus
 Stasys Vinciūnas
 Aldona Viteikienė
 Petras Zablockis
 Alfonsas Žalys
 Stanislovas Dvareckis
</div>

Šaltiniai 

Vilniaus aukštosios mokyklos
Lietuvos TSR